Ministarstva rada, socijalne politike i izbjeglica po kantonima u Federaciji Bosne i Hercegovine

[mini|304x304piksel|Kantoni [Federacija Bosne i Hercegovine|Federacije Bosne i Hercegovine]]
**Ministarstvo rada, socijalne politike i izbjeglica** čini jedno od ministarstava kantonalnih vlada u Federaciji Bosne i Hercegovine, nadležno za rad, socijalnu politiku i izbjeglice.
## Historija 
Nakon sticanja nezavisnosti Bosne i Hercegovine od Socijalističke federativne republike Jugoslavije (SFRJ) 1992. godine, osnovano je ministarstvo rada i socijalne politike Republike Bosne i Hercegovine, a za prvog ministra je imenovan Martin Raguž.

Stvaranjem entiteta u Bosni i Hercegovini nakon potpisivanja Dejtonskog mirovnog sporazuma 1995. godine, s obzirom na ustavne nadležnosti, nadležnost nad radnom i socijalnom politikom je dodijeljena entitetima Bosne i Hercegovine, nakon čega su formirani ministarstvo rada i boračko-invalidske zaštite i ministarstvo zdravlja i socijalne zaštite Republike Srpske te ministarstvo rada i socijalne politike Federacije Bosne i Hercegovine. Međutim, u Federaciji BiH je ta nadležnost dodatno podijeljena na kantone, pa su i u njima formirana ministarstva koja se bave tom tematikom.

## Nadležnosti 
Glavna osoba u ministarstvu rada, socijalne politike i izbjeglica jednog kantona je ministar, koji ima pravno na jednog sekretara, dok je broj pomoćnika nejednako raspoređen po kantonima.

### Djelokrug 
Kantonalno ministarstva rada, socijalne politike i izbjeglica obavljaju poslove koje se odnose na ostvarivanje nadležnosti kantona Federacije BiH u oblasti rada, socijalne politike i povratka izbjeglih i prognanih osoba.

Prema tome, ministarstvo je nadležno da obezbijedi primjenu najviših standarda međunarodnih ljudskih prava i sloboda, te da koordiniše i obezbijedi rad humanitarnih organizacija, ali i za radne odnose, zaštitu zaposlenih i njihovu zaštitu na radu, te obezbjeđivanje prava nezaposlenih.

U nadležnosti ministarstva spadaju i socijalna zaštita, zaštita civilnih žrtava rata i zaštita porodica, te razvoj i unaprjeđenje iste ali i nadgledanje rada ustanova na području kantona koja se bave tom tematikom, te njihovu registraciju u kantonalni registar.

Osim navedenog, ministarstvo se bavi i tematikom povratka raseljenih i izbjeglih osoba. Ono se bavi planiranjem njihovog povratka na područje kantona, utvrđuje koje će se objekti i naselja za smještaj povratnika izgraditi i obnoviti, planira koje su osnovne potrebe za obezbjeđivanje planiranog povratka i koliko novca se za to mora izdvojiti iz budžeta. te prati njihovu realizaciju tih sredstava i podnosi adekvatne izvještaje. S ciljem realizacije planiranog povratka, ministarstvo je i nadležno za saradnju sa nadležnim institucijama u Bosni i Hercegovini i inostranstvu.

## Kantonalna ministarstva rada, socijalne politike i izbjeglica 
### Bosansko-podrinjski kanton Goražde 
Na čelu ministarstva za socijalnu politiku, zdravstvo, raseljena lica i izbjeglice Bosansko-podrinjskog kantona Goražde (skraćeno **MS BPKG**) se od 25. 4. 2017. nalazi Sabira Bešlija (Novi pokret). Sjedište ministarstva se nalazi u ulici 1. slavne viteške brigade 2a u Goraždu. Ministarstvo se sastoji od pet sektora: Sektor za socijalnu i dječiju zaštitu, Sektor za budžet i zdravstveno osiguranje, Sektor za zdravstvenu zaštitu i javno zdravstvo, Sektor za normativno-pravne poslove i Sektor za raseljena lica i izbjeglice i humanitarnu pomoć.

### Hercegovačko-neretvanski kanton 
Hercegovačko-neretvanski kanton je jedan od dva kantona u FBiH, u kojem je oblast rada i socijalne i povratka izbjeglica politike podijeljena. Tako je za rad i socijalnu zaštitu nadležno Ministarstvo zdravstva, rada i socijalne zaštite Hercegovačko-neretvanskog kantona (skraćeno **MZRSS HNK**; hrvatski: Ministarstvo zdravstva, rada i socijalne skrbi) na čijem se čelu od 23. septembra nalazi Goran Opsenica (HDZ BiH). Ono se sastoji od tri sektora: Sektor zdravstva, Sektor rada i Sektor socijalne zaštite (hrvatski: Sektor socijalne skrbi). Za povratak izbjeglica je međutim nadležna Uprava za prognanike i izbjeglice HNK, čiji je direktor Kemal Isaković. Sjedište ministarstva i uprave se nalaze u ulici Stjepana Radića 3 u Mostaru.

### Kanton 10 
Na čelu ministarstva rada, zdrastva, socijalne zaštite i izbjeglica Kantona 10 (hrvatski: Ministarstvo rada, zdravstva, socijalne skrbi i prognanih) se od 21. juna 2017. nalazi Vasilija Broćeta (SNSD). Sjedište ministarstva se nalazi u ulici Kralja Zvonimira u Tomislavgradu.

### Posavski kanton 
Na čelu ministarstva zdravstva, rada i socijalne politike Posavskog kantona se od 26. marta 2015. nalazi Damir Živković (HDZ BiH). Sjedište ministarstva se nalazi u ulici Jug I u Orašju. Ministarstvo se sastoji od dva sektora: Sektor rada i Sektor socijalne politike.

### Kanton Sarajevo 
Ministrica za rad, socijalnu politiku, raseljena lica i izbjeglice Kantona Sarajevo (skraćeno **MRSRI KS**) je od 26. 12. 2018 Malik Garibija (SDP BiH). Ministarstvo se sastoji od tri sektora (Sektor za socijalnu politiku, Sektor za socijalno planiranje i Sektor za finansijsko - računovodstvene i pravne poslove), dok se njegovo sjedište nalazi u ulici Reisa Džemaludina Čauševića 1 u Sarajevu.

### Srednjobosanski kanton 
U Srednjobosanskom kantonu su, kao i u HNK, oblasti rada i socijalne politike i izbjeglica podijeljene.

Za rad i socijalnu politiku je nadležno Ministarstvo zdravstva i socijalne politike SBK, na čijem se čelu od 15. februara 2019. nalazi Anto Matić (HDZ BiH). Sastoji se dva sektora: Sektor za organizaciju zdravstva i Sektor za socijalnu politiku. Sjedište ministarstva se nalazi u Staničnoj ulici 43 u Travniku.

Za povratak izbjeglica je nadležno Ministarstvo prostornog uređenjam zaštite okoliša, povratka i stambenih poslova SBK, na čijem se čelu od 9. juna 2015. nalazi Amer Mrako (SDA). Ministarstvo se sastoji od četiri sektora: Sektor prostornog planiranja, Sektor za zaštitu okoliša, Sektor obnove i povratka i Sektor za drugostupanjsko upravno rješenje iz oblasti urbanizma, građenja, okoliša i stambenih poslova. Njegovo sjedište se nalazi u Prnjavorskoj ulici 16a u Travniku.

### Tuzlanski kanton 
Ministrica za rad, socijalnu politiku i povratak Tuzlanskog kantona je od 29. marta 2018. Sandra Memić. Ono se sastoji od tri sektora (Sektor za socijalnu i dječiju zaštitu, Sektor za rad i zapošljavanja, pravnih, općih i ekonomskih poslova i Sektor za zbrinjavanje prognanih osoba i izbjeglica, povratak i repatrijaciju), dok se njegovo sjedište nalazi u ulici Fra Grge Martića 8 u Tuzli.

### Unsko-sanski kanton 
Na čelu ministarstva zdravstva, rada i socijalne politike Unsko-sanskog kantona se od 29. januara 2017. nalazi Salih Mesić, dok se njegovo sjedište nalazi u ulici Alije Đerzeleza 6 u Bihaću.

### Zapadnohercegovački kanton 
Ministar zdravstva, rada i socijalne zaštite Zapadnohercegovačkog kantona (hrvatski: Ministarstvo zdravstva, rada i socijalne skrbi) je od 17. decembra 2018. Tomislav Pejić (HDZ BiH). Sjedište ministarstva se nalazi u ulici Stjepana Radića u Grudama.
### Zeničko-dobojski kanton 
Ministar za rad, socijalnu politiku i izbjeglice Zeničko-dobojskog kantona je od 11. marta 2015. Nurđehan Šahinović (SDA). Ministarstvo se sastoji od dva sektora (Sektor za rad, humanitarnju djelatnost i povratak i Sektor za socijalnu politiku), dok se njegovo sjedište trenutno nalazi u Kučukovićkoj ulici 2 u Zenici.

## Reference 
Kategorija:Ministarstva vlada kantona u Federaciji Bosne i Hercegovine